text: Beslingastate
  De state wie it wenplak fan de Van Beslinga's en sûnt de 16e iuw fan de Van Sytzema's. Beslingastate lei súdwest fan it tsjerkje fan Friens, dêr't no noch in rike samling roubuorden fan de famyljes te finen is. De Van Sytzema's hawwe hieltyd noch in bân mei Friens; se wurde hjir begroeven yn it famyljegrêf, en 14 maaie 2001 troude Henriëtte van Sytzama yn it tsjerkje.
  Beslingasteate stie súdwestlik fan de tsjerke. Yn 1620 is de de state werboud; yn 1849 is de state ôfbrutsen. Fan de state sels is neat mear werom te finen. Sels de terp dêr't de state op stien hat is ôfgroeven. It koetshûs fan de state is no It Lokaeltsje, it doarpshûs fan Friens. Op it hiem fan de pleatsen om Friens hinne binne noch stinzeplanten te finen (û.o. Nagelkrûd en Wylde Roazen).
  Eigeners / bewenners fan Beslingastate[bewurkje seksje | boarne bewurkje]
  Jier | Brûker |
  ---|---|
  foar 1543 - sa. 1550 | Alyt Pyters |
  sa. 1550 - 1573 | Andries Pytersz |
  1573 - 1586 | Douwe fan Sytzama & Jets Andriesdr |
  1586 - 1637 | Andries fan Sytzama |
  1624 - 1647 | Kristoffel fan Sytzama |
  1626 - 1665 | Pier fan Sytzama |
  1629 - 1672 | Douwe fan Sytzama |
  1711 - 1728 | Pier Galenus fan Sytzama |
  1729 - 1734 | Clara Feyoena fan Raesfelt-van Sytzama |
  1828 - 1848 | Maurits Pico Diederik Baron van Sytzama |
  1841 - 1843 | Eyzo de Wendt baron van Sytzama |